钦定古今图书集成/历象汇编/历法典/第106卷 > 《新法历书四》 > 图
## 钦定古今图书集成/历象汇编/历法典/第106卷 > 《新法历书四》 > 图

亦非面也其算法后篇详之

论太阳之光

日为大光六合之内无微不照有不透明之物隔之则生影地在天中体小于日故影渐远渐杀以至于尽其影之长不至太阳之冲

如右图，甲乙为日，丙丁圈为地，其影至戊而止，不至
己。

太阳面上有黑子，或一或二，或三四而止，或大或小，
恒于太阳东西径上行，其道止一线，行十四日而尽。
前者尽则后者继之，其大者能减太阳之光。先时或
疑为金水二星，考其躔度则又不合。近有《望远镜》，乃
知其体不与日体为一，又不若云霞之去日极远，特
在其面而不审为何物。

从《运动论》。〈凡五章。〉

“太阳之动有二：其一与《黄赤道比论》，其一与《地平比
论》，与《黄赤道比论》。如从冬至一点起算，行天一日一
周，明日不在冬至，即此一圈作螺旋一周，次日复然，
迄夏至点行一百八十馀周，而通作一螺旋线也。第
冬至线与次日一周线相离甚近，以次渐远，迄春分
而甚远，过此渐近，迄夏至而甚近，过此又渐远。如是”
循环无穷耳。详见后篇。

又冬至初日之线，其螺圈甚小，次日渐大，至春分甚
大；过此渐小，迄夏至而甚小。如是小大循环者，何也？
为纬圈中冬、夏至皆小圈，赤道为大圈故也。从冬至
迄夏至，此为成岁之半矣。若从夏至迄冬至，亦作螺
旋行，每日一周百八十馀日，通作一螺旋线。但此线
非复前线，而别作一线，每日与前线作一交耳。此为
成岁之全也。